**Ministru kabineta noteikumu projekta "Grozījumi Ministru kabineta 2015. gada 3. novembra noteikumos Nr. 637 "****Darbības programmas "Izaugsme un nodarbinātība" 4.4.1. specifiskā atbalsta mērķa "Attīstīt ETL uzlādes infrastruktūru Latvijā" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai nodrošinātu Ministru kabineta (turpmāk – MK) 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.2.apakšpunkta[[1]](#footnote-1) izpildi, paredzot novirzīt 461 154 *euro* no 4.4.1. specifiskā atbalsta mērķa Eiropas Savienības fondu finansējuma Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts.MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.2.apakšpunkts.MK 2019.gada 11.oktobra ārkārtas sēdes protokollēmuma (prot. Nr. 47, 3.§) 9.2.apakšpunkts.[[2]](#footnote-2) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2019.gada 13.septembra ārkārtas sēdē tika izskatīts Finanšu ministrijas (turpmāk – FM) informatīvais ziņojums "Par fiskālās telpas pasākumiem un izdevumiem prioritārajiem pasākumiem valsts budžetam 2020.gadam un ietvaram 2020.–2022.gadam" (TA-1641), kas paredz fiskālo telpu palielinošus pasākumus un priekšlikumus nozaru ministriju pieteiktajiem prioritārajiem pasākumiem. Atbilstoši MK 2019.gada 13.septembra ārkārtas sēdes protokollēmuma (prot. Nr.41, 1.§) 3.1.apakšpunktā noteiktajam Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta (turpmāk – elektrovilcienu vagonu iegādes projekts) īstenošanai tiek novirzīts Eiropas Savienības struktūrfondu un Kohēzijas fonda (turpmāk kopā saukti – ES fondi) finansējums 113 609 656 *euro*, samazinot 2022.gadā ietekmi uz vispārējās valdības budžeta bilanci.Atbilstoši MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.2.apakšpunktam Satiksmes ministrijai (turpmāk – SM) jānovirza Eiropas Reģionālās attīstības fonda (turpmāk - ERAF) finansējums 461 154 *euro* apmērā no 4.4.1. specifiskā atbalsta mērķa "Attīstīt ETL uzlādes infrastruktūru Latvijā" (turpmāk – 4.4.1. SAM) elektrovilcienu vagonu iegādes projekta īstenošanai. Finansējums, kas pārdalāms elektrovilcienu vagonu iegādes projekta īstenošanai no 4.4.1. SAM, ir 542 534 *euro*, tai skaitā ERAF finansējums 461 154 *euro* un valsts budžeta finansējums 81 380 *euro.* Pārdalāmais finansējums ir:* 4.4.1. SAM snieguma rezerve 508 959 *euro* apmērā, tai skaitā ERAF finansējums 432 615 *euro* un valsts budžeta finansējums 76 344 *euro*,
* projektā “Elektrotransportlīdzekļu uzlādes infrastruktūras izveidošana” (turpmāk – projekts) konstatētie neatbilstoši veiktie izdevumi 33 575 *euro* apmērā, tai skaitā ERAF finansējums 28 539 *euro* un valsts budžeta finansējums 5 036 *euro*. Projekta kopējās attiecināmās izmaksas ir samazinātas par neatbilstoši veikto izdevumu summu.

MK 2019.gada 11.oktobra ārkārtas sēdes protokollēmuma (prot. Nr. 47, 3.§) 9.2. apakšpunkts paredz, ka SM kā atbildīgajai iestādei iespējami īsā laikā ir jāsagatavo un noteiktā kārtībā jāiesniedz apstiprināšanai MK attiecīgi grozījumi normatīvajos aktos atbilstoši 4.4.1. SAM finanšu pārdales risinājumam.4.4.1. SAM īstenošanas nosacījumi ir ietverti MK 2015.gada 3.novembra noteikumos Nr. 637 “Darbības programmas “Izaugsme un nodarbinātība” 4.4.1. specifiskā atbalsta mērķa “Attīstīt ETL uzlādes infrastruktūru Latvijā” īstenošanas noteikumi” (turpmāk – MK noteikumi Nr. 637). Atbilstoši MK noteikumu Nr. 637 5. punktam 4.4.1. SAM īsteno ierobežotas projektu iesniegumu atlases veidā. Saskaņā ar MK noteikumu Nr. 637 10.punktu ES fondu projekta iesniedzēja funkcijas pilda valsts akciju sabiedrība "Ceļu satiksmes drošības direkcija" (turpmāk - CSDD). 4.4.1. SAM tiek īstenots viens projekts par visu 4.4.1. SAM pieejamo ERAF finansējumu.Atbilstoši MK noteikumu Nr. 637 4.punktam 4.4.1. SAM ietvaros līdz 2023.gada 31.decembrim ir jāsasniedz:* iznākuma rādītājs (iznākuma rādītāja ID i.4.4.1.a) – 150 uzstādītas elektrotransportlīdzekļu (turpmāk - ETL) uzlādes stacijas.
* rezultāta rādītājs (rezultāta rādītāja ID r.4.4.1.a) – 747 Latvijā reģistrēti ETL.

Vienlaikus atzīmējams, ka ETL uzlādes staciju infrastruktūras izveidē Latvijā jāņem vērā arī privāta sektora aizvien lielāku ieinteresētību un iesaisti uzlādes staciju infrastruktūras izbūvē. Līdz 2019.gada oktobrim uzņēmēji Latvijā bija izbūvējuši vismaz 24 publiski pieejamas uzlādes stacijas, galvenokārt veicot uzlādes staciju izbūvi pie komercobjektiem – lielveikaliem, viesnīcām, autoservisiem u.c. objektiem. Arī degvielas uzpildes stacijās pie lielākajām maģistrālēm nākotnē tiek plānots veidot ETL uzlādes stacijas. Līdz 2021.gada beigām tiks īstenots Eiropas infrastruktūras savienošanas instrumenta ietvaros finansētais MEGA-E projekts, un tā ietvaros Latvijā ir paredzēts izbūvēt trīs ultra-ātrās (līdz 350 kW) uzlādes stacijas. AS “Latvenergo” ir izbūvējis 3 ātrās uzlādes stacijas (50 kW). Ievērojot privātā sektora aktivitātes, SM ir pārskatījis sākotnējo 150 uzlādes staciju izvietošanas plānu, ierosinot 4.4.1. SAM ietvaros samazināt plānoto uzlādes staciju skaitu blīvi apdzīvotās vietās par 11 uzlādes stacijām, tādejādi mazinot pārklāšanās risku ar privāto investoru izveidotajām un plānotajām uzlādes stacijām un veicinot uzlādes staciju tirgus attīstību Latvijā. Projekta ietvaros līdz šim ir izbūvētas 70 uzlādes stacijas, un vēl tiks izbūvētas 69 uzlādes stacijas, tai skaitā līdz 2020.gada beigām plānots izbūvēt 40 uzlādes stacijas.Projekta ietvaros plānotās uzlādes stacijas uz TEN-T autoceļiem atradīsies 30 (+/-10) km attālumā viena no otras, bet uz reģionālajiem autoceļiem 50 (+/-10) km attālumā viena no otras, tādejādi nodrošinot vienmērīgu teritoriālo pārklājumu un darbības programmas “Izaugsme un nodarbinātība” noteikto mērķu sasniegšanu – tiks nodrošināta ETL lietošanas iespēja visā Latvijas teritorijā un tiks novērsti ETL braukšanas attāluma ierobežojumi. Eiropas Parlamenta un Padomes 2014.gada 22.oktobra Direktīvas 2014/94/ES par alternatīvo degvielu infrastruktūras ieviešanu 4. pants noteic, ka dalībvalstīm ar savu valsts politikas regulējumu jānodrošina, ka līdz 2020.gada 31.decembrim tiek izveidots atbilstošs skaits publiski pieejamu uzlādes punktu. Atbilstoši minētās direktīvas preambulas 23. punktam uzlādes punktu vidējam skaitam vajadzētu būt vienādam ar vismaz vienu uzlādes punktu uz 10 automašīnām, ņemot vērā arī automašīnu veidu, uzlādes tehnoloģiju un pieejamos privātos uzlādes punktus. Iznākuma rādītāja samazinājums līdz 139 ETL uzlādes stacijām 4.4.1. SAM ietvaros neietekmē nosacījuma izpildi par vienu uzlādes punktu uz 10 automašīnām.Atbilstoši CSDD datiem līdz 2020.gada 1.janvārim Latvijā bija reģistrēti 680 ETL, un reģistrēto ETL skaits 2020.gada sākumā bija par 32% lielāks nekā 2019.gada sākumā. Ņemot vērā paredzētos pasākumus elektromobilitātes atbalstam, tostarp nacionālās ETL uzlādes tīkla izveidi, kā arī reģistrēto ETL skaita pieauguma tendences, sagaidāms, ka ETL skaits Latvijā turpinās pieaugt un 2023.gadā būs vismaz 693 ETL.Ņemot vērā minēto, MK noteikumu projekts "Grozījumi Ministru kabineta 2015. gada 3. novembra noteikumos Nr. 637 "Darbības programmas "Izaugsme un nodarbinātība" 4.4.1. specifiskā atbalsta mērķa "Attīstīt ETL uzlādes infrastruktūru Latvijā" īstenošanas noteikumi"" paredz:1. noteikt, ka 4.4.1. SAM ietvaros iznākuma rādītājs – līdz 2023.gada 31.decembrim uzstādīto uzlādes staciju skaits – ir 139 uzlādes stacijas.
2. noteikt, ka 4.4.1. SAM ietvaros rezultāta rādītājs – līdz 2023.gada 31.decembrim reģistrēto ETL skaits Latvijā – ir 693 ETL.

Ņemot vērā, ka atbilstoši MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.2.apakšpunktam 4.4.1. SAM snieguma rezerves finansējums tiek novirzīts elektrovilcienu iegādes projekta īstenošanai, noteikumu projekts paredz:1. noteikt, ka 4.4.1. SAM plānotais kopējais attiecināmais finansējums ir 7 801 701 *euro*, t.sk. ERAF finansējums 6 631 445 *euro* un valsts budžeta finansējums 1 170 256 *euro.*
2. svītrot MK noteikumu Nr. 637 9.punktu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Noteikumu projektā paredzētie grozījumi neietekmē līdz šim 4.4.1. SAM projekta iesnieguma atlases ietvaros īstenošanā esošo projektu. Pēc grozījumu stāšanās spēkā īstenošanā esošajā projektā nebūs nepieciešams veikt izmaiņas attiecībā uz projekta finansējumu un projektā sasniedzamo rādītāju vērtībām.Noteikumu projekts tiks virzīts izskatīšanai Ministru kabineta sēdē pēc Eiropas Komisijas lēmuma pieņemšanas par grozījumu apstiprināšanu Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”, kas izskatīti Ministru kabineta 2019.gada 3.decembra sēdē (prot. Nr. 56, 15.§).4.4.1. SAM ietvaros plānotās darbības atbilst Komisijas īstenošanas regulā (ES) Nr. 215/2014 noteiktajām intervences kategorijām:* 043: Tīra pilsētas transporta infrastruktūra un veicināšana (tostarp aprīkojums un ritošais sastāvs) – 5 425 686 *euro*,
* 044: Inteliģentas transporta sistēmas (tostarp pieprasījuma vadības ieviešana, nodevu iekasēšanas sistēmas, IT uzraudzība, kontrole un informācija) – 1 205 759 *euro*.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz ETL lietotājiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projektā ierosinātajiem grozījumiem MK noteikumos Nr. 637 ir saistīts MK noteikumu projekts “Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1. pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi” (turpmāk –4.5.1.1.pasākuma īstenošanas noteikumi). 4.5.1.1.pasākuma īstenošanas noteikumi ir izsludināti Valsts sekretāru 2020.gada 7.maija sanāksmē (prot.Nr.19, 5.§). 4.5.1.1.pasākuma īstenošanas noteikumi paredz nosacījumus 4.5.1.1.pasākuma projektu īstenošanai. 4.5.1.1.pasākuma trešās atlases kārtas ietvaros paredzēts īstenot elektrovilcienu vagonu iegādes projektu. Lai nodrošinātu elektrovilcienu vagonu iegādes projektam nepieciešamo finansējumu, ERAF finansējums 461 154 *euro* apmērā no 4.4.1.SAM tiek novirzīts elektrovilcienu vagonu iegādes projekta īstenošanai atbilstoši MK 2019.gada 13.septembra ārkārtas sēdes protokollēmuma (prot. Nr. 41, 1.§) 3.1.2.apakšpunktā noteiktajam. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Direktīva 2014/94/ES (2014. gada 22. oktobris) par alternatīvo degvielu infrastruktūras ieviešanu. [publicēta „Eiropas Savienības Oficiālajā Vēstnesī” L 307, 28.10.2014.]. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīva 2014/94/ES (2014. gada 22. oktobris) par alternatīvo degvielu infrastruktūras ieviešanu. [publicēta „Eiropas Savienības Oficiālajā Vēstnesī” L 307, 28.10.2014.]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas Nr. 2014/94/ES preambulas 23. punkts un 4. panta 1.punkts | Noteikumu projekta 2.punkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
|  |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā tika ievietots SM tīmekļa vietnē [www.sam.gov.lv](http://www.sam.gov.lv) un MK tīmekļa vietnē [www.mk.gov.lv](http://www.mk.gov.lv) 2020. gada 10. martā. |
| 2. | Sabiedrības līdzdalība projekta izstrādē | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 3. | Sabiedrības līdzdalības rezultāti | Iebildumi vai priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs Satiksmes ministrijas funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I.Stepanova

Šlihta 67028395

kaspars.slihta@sam.gov.lv

1. Pieejams: http://tap.mk.gov.lv/mk/mksedes/saraksts/protokols/?protokols=2019-09-13 [↑](#footnote-ref-1)
2. Pieejams: http://tap.mk.gov.lv/mk/mksedes/saraksts/protokols/?protokols=2019-10-11 [↑](#footnote-ref-2)